[Ο κυρ Αντώνης](https://www.youtube.com/watch?v=3ekYMgkAdYk)

Ο κυρ Αντώνης πάει καιρός που ζούσε στην αυλή,

με ένα κανάτι κι ένα κρεβάτι και με κρασί πολύ.

Είχε δυο μάτια γαλανά κι αχτένιστα μαλλιά

κι ένα λουλούδι πάντα φορούσε στα ρούχα τα παλιά.

Αχ, κυρ- Αντώνη πώς σ’ αγαπάμε και μαζί σου στ’ άστρα πηδάμε,

τις φωτιές για σένα μετράμε ώσπου να `ρθει η βροχή.

Και το θυμό σου πάντα ξεχνάμε, σαν πουλιά μαζί τριγυρνάμε,

σαν παιδιά με σένα γελάμε σαν κάνεις προσευχή.

Ο κυρ Αντώνης βιάζεται να πάει να κοιμηθεί,

γιατί το βράδυ στα όνειρά του θέλει να θυμηθεί.

Ό, τι ποτέ δεν έζησε μες τ’ όνειρό του ζει

μα η νύχτα φεύγει και λυπημένο τον βρίσκει η χαραυγή.

Αχ, κυρ- Αντώνη πώς σ’ αγαπάμε και μαζί σου στ’ άστρα πηδάμε,

τις φωτιές για σένα μετράμε ώσπου να `ρθει η βροχή.

Και το θυμό σου πάντα ξεχνάμε, σαν πουλιά μαζί τριγυρνάμε,

σαν παιδιά με σένα γελάμε σαν κάνεις προσευχή.

Μα ένα βράδυ ο κυρ Αντώνης στρώνει να κοιμηθεί

κι όταν ξυπνάμε τον καρτεράμε στην πόρτα να βρεθεί.

Μα ο κυρ Αντώνης δε θα βγει ποτέ του στην αυλή

αφού για πάντα μες τ’ όνειρό του θέλησε πια να ζει.

Τραγούδι σε στίχους και μουσική του [Μάνου Χατζιδάκι](https://www.youtube.com/watch?v=3ekYMgkAdYk)

Και λίγο μάθημα τώρα. Άνοιξε το [διαδραστικό βιβλίο](http://ebooks.edu.gr/modules/ebook/show.php/DSDIM-E106/719/4753%2C21432/) της μουσικής. Όπου συναντάς μικρόφωνο έχει ηχητικό απόσπασμα. Άκουσε τα όλα, έχουν ενδιαφέρον.

Ενδιαφέρον έχει και το μουσικό έργο που θα βρεις σε αυτή την [υπερσύνδεση](https://www.youtube.com/watch?v=7tSNBf3FrEY). Ονομάζεται «οδηγός νέων για την ορχήστρα» του [Μπέντζαμιν Μπρίτεν](https://el.wikipedia.org/wiki/%CE%9C%CF%80%CE%AD%CE%BD%CF%84%CE%B6%CE%B1%CE%BC%CE%B9%CE%BD_%CE%9C%CF%80%CF%81%CE%AF%CF%84%CE%B5%CE%BD).

Μετά λύσε μια άσκηση συμπλήρωσης κενών. Είναι πολύ εύκολη αρκεί να έχεις διαβάσει λίγο προσεκτικά το βιβλίο.



Ελπίζω να τα πούμε και πάλι πολύ σύντομα από κοντά. Να είσαι καλά και να προσέχεις .

Με αγάπη η εκπαιδευτικός μουσικής

Κατεβάτη Μαρία